Model subiect olimpiada de Biologie, clasa a 9-a, faza locala


I. ALEGERE SIMPLĂ
La următoarele întrebări (1-30) alegeţi un singur răspuns corect, din variantele propuse.
1. Robert Hooke:
  A. inventează microscopul
  B. utilizează pentru prima dată termenul de celulă
  C. observă la microscop celule animale
  D. reuşeşte identificarea nucleului
2. Substanţa care predomină în structura majorităţii celulelor este:
  A. apa
  B. lipidele
  C. proteinele
  D. acizii nucleici
3. Substanţa de rezervă cu rol energetic în celula animală este:
  A. fosfolipide
  B. aminoacizi
  C. glicogenul
  D. amidonul
4. Sunt proteine:
  A. miozina şi adenina
  B. hemoglobina şi chitina
  C. actina şi cheratina
  D. clorofila şi amidonul
5. Trigliceridele:
  A. intră în structura membranei celulare
  B. sunt glucide cu rol de rezervă
  C. conţin aminoacizi
  D. conţin glicerol
6. Molecula de ATP:
  A. conţine o pentoză
  B. e produsă de mitocondrii
  C. e component de bază al acizilor nucleici
  D. intră în structura ARN mesager
7. ARN ribozomal
  A. e component de bază al cromatinei
  B. e alcătuit din două lanţuri polinucleotidice
  C. conţine dezoxiriboză
  D. este monocatenar
8. Nucleosomul:
  A. este format din proteine și ADN
  B. este un corpuscul intens colorat în interiorul nucleului
  C. reprezintă materialul genetic bacterian
  D. este delimitat de o membrană dublă 

9. Plasmalema:
  A. este de natură polizaharidică
  B. conţine fosfolipide imersate într-un strat de proteine
  C. este semipermeabilă
  D. este rigidă menţinând forma celulelor
10. Celulele procariote:
  A. pot avea organite de mișcare formate din microtubuli
  B. au citoplasma delimitată de o membrană lipoproteică
  C. sunt protejate de un perete celular celulozic
  D. se divid prin mitoză şi meioză
11. Replicarea moleculei de ADN se realizează în:
  A. faza S
  B. faza G1
  C. faza G0
  D. profaza
12. Descoperiţi afirmaţia greşită cu privire la diviziunea directă:
  A. se întâlneşte la procariote
  B. se realizează şi prin strangulare
  C. are două etape: cariokineza şi citokineza
  D. se întâlneşte la leucocite
13. În metafaza mitozei:
  A. cromozomii sunt bicromatidici
  B. cromozomii se apropie de polii celulei
  C. cromozomii sunt fixați de fibrele fusului la nivelul centriolului
  D. cromatidele se deplasează spre polii celulei
14. Etapa reducţională a meiozei:
  A. încheie meioza
  B. este precedată de o interfază scurtă
  C. se finalizează cu formarea de celule haploide
  D. asigură separarea cromatidelor surori ale cromozomilor
15. Fenomenul de crossing-over
  A. se produce în anafază prin separarea la întâmplare a cromozomilor pereche
  B. are loc în profaza I
  C. are drept urmare reducerea la jumătate a numărului de cromozomi
  D. se desfăşoară în metafaza I
16. Reticulul endoplasmatic:		
  A. este un organit specific celulei procariote
  B. leagă membrana celulară de membrana nucleară
  C. are rol secretor
  D. este striat si neted
17. Ribozomii:		
  A. au membrană dublă
  B. au 3 subunităţi: 2 mari si 1 mică
  C. nu au membrană
  D. contin enzime hidrolitice
18. Mitocondriile:		
  A. conţin stroma si grana
  B. convertesc energia în molecule de ATP
  C. au rol în digestia celulară
  D. au membrana internă netedă
19. Aparatul Golgi:		
  A. este un sistem mebranar de tuburi si vezicule
  B. este un ansamblu de saci aplatizaţi
  C. este foarte bine dezvoltat în leucocite
  D. are rol în transportul celular
20. Lizozomii:		
  A. produc liza hematiilor
  B. conţin enzime hidrolitice
  C. conţin enzime oxido-reducătoare
  D. formează dictiozomul
21. Vacuolele:		
  A. au membrana simpla numită tonomat
  B. conţin substanţe care asigură homeotermia celulară
  C. sunt pline cu suc vacuolar
  D. sunt mari la celulele tinere
22. Organite cu membrana dublă sunt:		
  A. reticulul endoplasmatic si mitocondria
  B. cloroplastul si aparatul Golgi
  C. ribozomii si peroxisomii
  D. mitocondriile si cloroplastele
23. Plastidele incolore sunt:		
  A. amiloplastele
  B. cromoplastele
  C. cloroplastele
  D. feoplastele
24. Centrozomul:		
  A. conţine 1 sau 2 nucleoli
  B. esta centrul activitaţii celulare
  C. formează fusul de diviziune
  D. fixează cromozomul pe fusul de diviziune
25. Miofibrilele:	
  A. Contin miofilamente de actina si miozina
  B. Sunt organite specifice celulei vegetale
  C. Au rol în consolidarea citoscheletului
  D. Sunt specifice fibrei musculare netede 
26. Cristalele de oxalat de calciu:
  A. se depozitează în vacuole
  B. pot fi evidenţiate în celulele tubercului de cartof
  C. apar sub formă de granule
  D. reprezintă o formă neutră a unui acid toxic
27. Rodoplastele
  A. sunt leucoplaste
  B. conţin pigmenţi carotenoizi
  C. conţin ADN
  D. depozitează substanţe de rezervă
28. O celulă care prezintă în centru o vacuolă mare:
  A. este o celulă adipoasă
  B. este o celulă vegetală tânără
  C. are nucleul excentric
  D. conţine doi centrioli
29. Aseamănarea dintre telofază şi profază constă în:
  A. dezorganizarea fusului de diviziune
  B. refacerea membranei nucleare
  C. prezenţa fusului de diviziune
  D. prezenţa cromozomilor monocromatidici
30. Importanţa meiozei constă în:
  A. reducerea numărului de cromozomi în vederea fecundaţiei
  B. producerea de noi celule pentru repararea fracturilor
  C. multiplicarea rapidă a celulelor în vîrful de creştere al rădăcinii
  D. multiplicarea rapidă a celulelor maligne

II. ALEGERE GRUPATĂ
La următoarele întrebări ( 31-60 ) răspundeţi cu:
A - dacă variantele 1, 2 şi 3 sunt corecte
B - dacă variantele 1 şi 3 sunt corecte
C - dacă variantele 2 şi 4 sunt corecte
D - dacă varianta 4 este corectă
E - dacă toate cele 4 variante sunt corecte

31. Creşterea exagerată a volumului unei celule are drept consecinţă:
  1. îngreunarea controlului nucleului asupra citoplasmei
  2. suprafaţa de schimb cu mediul extern devine insuficientă
  3. declanşarea diviziunii celulare
  4. intrarea în faza G0 a ciclului celular
32. Argumentele care susțin faptul că celula este vie sunt:
  1. realizează schimburi cu mediul în cadrul metabolismului
  2. orice organism viu este alcătuit din una sau mai multe celule
  3. este capabilă de autoreproducere
  4. provine din alte celule prin diviziune
33. Identificaţi elementele chimice prezente în organism în cantităţi foarte mici:
  1. fier şi calciu
  2. zinc şi cupru
  3. iod şi hidrogen
  4. bor şi aluminiu
34. Celulele eucariote:
  1. prezintă unul sau doi nucleoizi 
  2. sunt specifice bacteriilor
  3. au în citoplasmă un cromozom circular format din cromatină
  4. au nucleul delimitat de o membrană dublă
35. Peretele celular:
  1. este de natură polizaharidică la plante
  2. este format din chitină la bacterii
  3. dublează la exterior membrana celulară
  4. este acoperit de o capsulă gelatinoasă la fungi
36. Nucleotida:
  1. este unitatea de bază a acizilor nucleici
  2. conţine o bază azotată purinică sau pirimidinică
  3. se leagă de alte nucleotide formând catene polinucleotidice
  4. intră în structura ARN de transport
37. O celulă plasată într-o soluţie hipertonică:
  1. se plasmolizează
  2. preia apă din mediu prin turgescenţă
  3. pierde apă prin procesul de osmoză
  4. se umflă şi se sparge
38. Nucleoplasma
  1. conţine cromatina şi nucleolii
  2. reprezintă continutul nucleului
  3. este separată de citoplasmă printr-o membrană cu pori
  4. conţine lipide
39. Cromozomii:
  1. sunt formaţi din două cromatide unite printr-un centriol
  2. sunt unici la procariote
  3. sunt perechi în celulele haploide
  4. conţin proteine la eucariote
40. Transportul activ transmembranar:
  1. se realizează în sensul gradientului de concentraţie
  2. depinde de transportori de natură glicoproteică
  3. se realizează prin difuziune
  4. necesită consum de energie
41. Prin diviziunea meiotică:
  1. se formează gameţii 
  2. numărul cromozomilor rămâne constant de la celula mamă la celulele fiice
  3. se formează celule haploide
  4. se realizează fecundaţia
42. Citochineza:
  1. precede cariokineza
  2. se realizează prin strangulare la celula animală
  3. este urmată de profază
  4. urmează telofazei
43. Cromozomii sunt bicromatidici în:
  1. telofaza I
  2. metafaza II
  3. profaza II
  4. anafaza I
44. Fusul de diviziune 
  1. se formează în anafază
  2. e format din centrioli
  3. nu mai este necesar în meioza II
  4. este format din fibre kinetocorale şi fibre polare
45. Vacuolele:	
  1. sunt structuri permanente la parameci
  2. ca şi incluziunile citoplasmatice, au rol în digestie
  3. au rol în menţinerea valorii pH-ului			
  4. sunt structuri ribonucleoproteice
46. Nucleolii şi ribozomii:		
  1. au rol în procese de sinteză 
  2. sunt de  dimensiuni mici la bacterii
  3. se pot observa la microscopul electronic
  4. conţin ARN şi ADN
47. Lipidele:		
  1. sunt molecule insolubile în apă
  2. eliberează mai multă energie faţă de glucide
  3. sunt materie primă pentru unii hormoni
  4. intră în structura acizilor nucleici
48. Identifică enunţul / enunţurile corecte:		
  1. prin pinocitoză particulele lichide sunt înglobate în vezicule
  2. fagocitoza e o formă de endocitoză
  3. osmoza este un mecanism de transport pasiv
  4. aminoacizii trec prin membrană cu ajutorul proteinelor transportoare
49. Flagelii:	
  1. au corpuscul bazal cu rol în coordonarea mişcărilor
  2. lipsesc din celulele procariote
  3. pot exista la celule haploide sau diploide
  4. conţin microtubuli grupați câte trei și doi centrali
50. Corpusculii Nissl:		
  1. conţin acid dezoxiribonucleic
  2. se găsesc în celulele musculare
  3. sunt situaţi în apropierea nucleoidului
  4. au funcţii metabolice neuronale
51. Atât mitocondriile cât şi cloroplastele:		
  1. conţin AND în cromatină
  2. sunt delimitate de membrane impermeabile
  3. au rol în producerea de O2
  4. lipsesc din celule cu perete celular mureinic
52. Dictiozomii:		
  1. sunt formaţi din cisterne
  2. prelucrează proteine
  3. au rol în biogeneza membranei celulare 
  4. sunt specifici celulei animale
53. Alegeţi asocierile corecte:		
  1. reticulul endoplasmatic – se întinde în tot spaţiul nuclear
  2. granulele lui Palade – realizează sinteza de glucide
  3. lizozomii- asigură digestia extracelulară a substanţelor
  4. vacuolele – au rol în realizarea homeostaziei celulare 
54. Oleoplastele:		
  1. fac parte din categoria cromoplastelor
  2. depozitează substanţe de rezervă
  3. au rol în conversia energiei luminoase
  4. se găsesc în seminţele unor plante
55. Miozina:
  1. se găseşte în celulele musculare
  2. este un filament mai gros decât actina
  3. e formată din aminoacizi
  4. este formată din proteine histonice
56. Următoarele celule nu sunt uninucleate:
  1. hepatocitul
  2. globulele roşii
  3. fibrele musculare striate
  4. hematia
57. Grana:
  1. conţine cloroplaste
  2. conţine o substanţă formată din aminoacizi
  3. este delimitată de o membrană dublă
  4. este component al cloroplastelor
58. La bacterii:
  1. lipsesc mitocondriile
  2. ribozomii au rol în sinteza proteinelor
  3. diviziunea este directă
  4. cromozomii sunt monocromatidici
59. Conţin ARN:
  1. nucleul
  2. reticulul endoplasmatic rugos
  3. mitocondriile
  4. aparatul Golgi
60. Miofibrilele:
  1. au discuri clare formate din tubulină
  2. au discuri întunecate care conţin miozină
  3. aparţin citoscheletului având rol de susţinere
  4. prin scurtarea lor determină scurtarea celulei

III. PROBLEME
La întrebările 61-70 alegeţi răspunsul corect din cele patru variante propuse.
61. O moleculă de ADN contine 3200 nucleotide, din care 850 au ca bază azotată citozina. Stabiliti numarul nucleotidelor care conţin timină.
  A. 750
  B. 1500
  C. 650
  D. 1175
62. Un parameci are 550 de cili. Stabiliţi numărul total de microtubuli  din cilii a cinci parameci.
  A. 11000
  B. 74250
  C. 14850
  D. 55000
63. Într-o celulă vegetală matură ipotetică se găsesc 3000 de ribozomi, 800 de cloroplaste, 350 de lizozomi, 45 aparate Golgi, 400 de mitocondrii şi 450 de peroxisomi. Care este numărul minim de structuri celulare fără membrană, cu membrană simplă şi cu membrană dublă din această celulă? 
  A. 400 fără membrană, 845 cu membrană simplă, 1200 cu membrană dublă
  B. 3000 fără membrană, 845 cu membrană simplă, 1201 cu membrană dublă
  C. 3000 fără membrană, 846 cu membrană simplă, 1201 cu membrană dublă
  D. 3000 fără membrană, 950 cu membrană simplă, 1201 cu membrană dublă
64. O celulă care se divide prin mitoză este surprinsă într-o imagine electronomicroscopică în anafază. Câţi centrioli pot fi observaţi în această celulă şi câţi microtubuli conţin aceştia?
  A. 2 centrioli si 54 microtubuli
  B. 4 centrioli si 108 microtubuli
  C. 2 centrioli si 40 microtubuli
  D. 4 centrioli si 80 microtubuli
65. O celulă cu 2n = 16 cromozomi se divide dând naştere la patru ovule. În timpul diviziunii se succed mai multe evenimente:
 1. clivarea cromozomilor la nivelul centromerului
 2. deplasarea cromozomilor bicromatidici spre polii celulei
 3. asocierea cromozomilor omologi  în tetrade
 4. deplasarea  cromozomilor monocromatidici spre polii celulei
 5. crossing-over
Alegeţi varianta care exprimă ordinea corectă în care intervin evenimentele din cursul diviziunii:
  A. 3, 2, 1, 4, 5
  B. 3, 5, 2, 1, 4
  C. 5, 1, 4, 2, 3
  D. 3, 5, 4, 1, 2
66. O celulă diploidă cu 8 perechi de cromozomi se divide mitotic de n ori. Care este numărul de mitoze suferite de această celulă dacă în placa metafazică a tuturor celulelor fiice rezultate se găsesc 512 cromatide?
  A. 4
  B. 6
  C. 3
  D. 5
67. O celulă 2n=8  intră în meioză. Alegeţi varianta corectă pentru particularităţile pe care le pot avea  cromozomii în celula iniţială şi în fiecare celulă fiică  pe parcursul diviziunii:
a. numărul de cromozomi şi cromatide la începutul metafazei II
b. numărul şi tipul cromozomilor în anafaza I
c. cromozomii apar asociaţi în bivalenţi în:		

<table border="1" class="dataframe">
  <thead>
    <tr style="text-align: right;">
      <th></th>
      <th>0</th>
      <th>1</th>
      <th>2</th>
      <th>3</th>
    </tr>
  </thead>
  <tbody>
    <tr>
      <th>0</th>
      <td></td>
      <td>a</td>
      <td>b</td>
      <td>c</td>
    </tr>
    <tr>
      <th>1</th>
      <td>A</td>
      <td>8 cromozomi şi 16 cromatide</td>
      <td>8 cromozomi bicromatidici</td>
      <td>profazaI</td>
    </tr>
    <tr>
      <th>2</th>
      <td>B</td>
      <td>8 cromozomi şi 8 cromatide</td>
      <td>16 cromozomi monocromatidici</td>
      <td>metafaza II</td>
    </tr>
    <tr>
      <th>3</th>
      <td>C</td>
      <td>4 comozomi şi 4 cromatide</td>
      <td>4 cromozomi bicromatidici</td>
      <td>profaza II</td>
    </tr>
    <tr>
      <th>4</th>
      <td>D</td>
      <td>4 cromozomi şi 8 cromatide</td>
      <td>8 cromozomi bicromatidici</td>
      <td>profaza I</td>
    </tr>
  </tbody>
</table>

68. Într-o populaţie de 10 bacterii are loc un proces de diviziune celulară, la fiecare 20 minute. La fiecare nouă generaţie factorii nocivi din mediu distrug 2 bacterii. Calculaţi câţi indivizi va avea populaţia peste exact două ore. 
A.  640 bacterii 			 
B.  256 bacterii 
C. 514 bacterii 
D. 516 bacterii 
69. O moleculă de ADN are 900 de nucleotide din care 300 conţin guanină. Calculaţi numărul total al legăturilor de hidrogen care menţin structura bicatenară a acestei molecule.
A. 450
B. 2400
C. 1200
D. 900
70. La o plantă de cultură cu 2n = 24 cromozomi, celulele epidermei au fost distruse în urma atacului unui dăunător. Au loc intense procese de diviziune celulară pentru refacerea ţesutului. Stabiliţi următoarele:
  a. numărul şi tipul cromozomilor dintr-o celulă a acestui ţesut aflată în anafază.
  b. numărul de cromozomi din placa metafazică a fiecărei celule aflate în diviziune.
  c. numărul total de cromozomi din celulele fiice formate dintr-o celulă mamă după trei diviziuni succesive.
<table border="1" class="dataframe">
  <thead>
    <tr style="text-align: right;">
      <th></th>
      <th>0</th>
      <th>1</th>
      <th>2</th>
      <th>3</th>
    </tr>
  </thead>
  <tbody>
    <tr>
      <th>0</th>
      <td></td>
      <td>a</td>
      <td>b</td>
      <td>c</td>
    </tr>
    <tr>
      <th>1</th>
      <td>A</td>
      <td>48 cromozomi bicromatidici</td>
      <td>48</td>
      <td>364</td>
    </tr>
    <tr>
      <th>2</th>
      <td>B</td>
      <td>24 cromozomi monocromatidici</td>
      <td>12</td>
      <td>96</td>
    </tr>
    <tr>
      <th>3</th>
      <td>C</td>
      <td>48 cromozomi monocromatidici</td>
      <td>24</td>
      <td>192</td>
    </tr>
    <tr>
      <th>4</th>
      <td>D</td>
      <td>24 cromozomi monocromatidici</td>
      <td>24</td>
      <td>192</td>
    </tr>
  </tbody>
</table>